|  |  |  |
| --- | --- | --- |
| Justervesenet  Postboks 170  2027 KJELLER |  |  |
| |  |  |  | | --- | --- | --- | | Deres ref | Vår ref  16/5736-47 | Dato  20. desember 2017 | |  | | | | | |

**Statsbudsjettet 2018: Tildelingsbrev til Justervesenet**

[1. Innledning 1](#_Toc501372773)

[2. Overordnede utfordringer og prioriteringer 2](#_Toc501372774)

[3. Hovedmål og indikatorer 2](#_Toc501372775)

[4. Bestillinger i 2018 4](#_Toc501372776)

[5. Andre forutsetninger og krav 4](#_Toc501372777)

[6. Budsjettvedtak og fullmakter for 2018 6](#_Toc501372778)

[Vedlegg 1: Styringskalenderen for 2018 8](#_Toc501372779)

[Vedlegg 2: Fullmakter 2018 9](#_Toc501372780)

# 1. Innledning

Vi viser til Innst. 8 S (2017–2018), Innst. 3 S (2017-2018) og Prop. 1 S (2017–2018) for Nærings- og fiskeridepartementet og meddeler med dette Stortingets budsjettvedtak og departementets styringssignaler for Justervesenet i 2018.

Tildelingsbrevet fastsetter mål, indikatorer og prioriterte tiltak for Justervesenet i 2018. Brevet spesifiserer også enkelte konkrete oppgaver og bestillinger for 2018, men gir ikke en uttømmende oversikt over virksomhetens oppgaver. Virksomhetens myndighet, ansvar og faste oppgaver framgår av hovedinstruksen for styringen av Justervesenet, fastsatt 1. januar 2014. [[1]](#footnote-1)

Departementet tar forbehold om at virksomheten innenfor gjeldende budsjettrammer kan bli pålagt enkelte oppgaver i tillegg til de som er beskrevet i dette brevet. I slike tilfeller skal det sendes tillegg til tildelingsbrev.

# 2. Overordnede utfordringer og prioriteringer

Gjennom virksomheten til Justervesenet skal alle parter i samfunnet kunne stole på måleresultater. Etatens hovedbidrag til å oppnå dette er tilsyn med målinger, kalibreringstjenester av høy kvalitet og kompetanseutvikling og -spredning. Justervesenet skal være et kompetansesenter for offentlige myndigheter og næringslivet.

Den økende globaliseringen og den teknologiske utviklingen fører til stadig skjerpet konkurranse for norsk næringsliv. Justervesenet skal bidra til å sikre gode rammevilkår for næringslivet gjennom å ivareta Norges internasjonale forpliktelser på måleteknikkområdet.

Lov om målenheter, måling og normaltid (heretter kalt måleloven) har som formål å sikre at målinger og måleresultater har nødvendig og tilstrekkelig nøyaktighet ut fra hensynet til effektiv bruk av samfunnets ressurser og ivaretakelse av beskyttelsesverdige interesser. Når Justervesenets virksomhet skal innrettes i tråd med lovens formål, innebærer det bl.a. at eksisterende regelverk på måleteknikkområdet løpende skal gjennomgås og behov for eventuelt nytt regelverk skal vurderes med grunnlag i lovens formål. I den forbindelse skal tilsynsvirksomheten og tilsynsaktiviteten videreutvikles og endres i tråd med resultatene av utredninger på regelverksområdet.

# 3. Hovedmål og indikatorer

|  |
| --- |
| Samfunnsoppdrag |
| Justervesenet er nasjonal måleteknisk myndighet. Etaten skal sikre tillit til norske målinger og måleresultater. Justervesenet fører tilsyn med målinger og leverer måletekniske tjenester. Etaten gir råd og yter bistand innenfor måleteknikk og kvalitetssikring av målinger til næringslivet og offentlige myndigheter, og deltar i forskningsprosjekter. |

Det er definert tre hovedmål for Justervesenets virksomhet:

|  |
| --- |
| Mål |
| Mål 1: Bidra til at målinger som utføres i næringslivet, forskningsinstitusjonene og forvaltningen er sporbare og tilstrekkelig nøyaktige. |
| Mål 2: Sikre tilliten til at måleresultater som brukes i økonomiske oppgjør, er tilstrekkelig nøyaktige. |
| Mål 3: Sørge for forsvarlig forvaltning og målrettet utvikling av regelverk på måleteknikkområdet. |

Målene skal ses på bakgrunn av og i sammenheng med de rammer som er lagt for Justervesenets virksomhet gjennom lover, forskrifter og Stortingets budsjettvedtak. Rapportering skal skje i årsrapporten med mindre det bes om en særskilt rapportering i tertialrapporten. For øvrig viser vi til det som er sagt i tildelingsbrevet om rapportering.

## 3.1 Bidra til at målinger som utføres i næringslivet, forskningsinstitusjonene og forvaltningen er sporbare og tilstrekkelig nøyaktige

Det etaten først og fremst skal oppnå på dette området, er:

* at kalibreringstjenester og måleteknisk infrastruktur hos Justervesenet og de utpekte laboratoriene skal holde en så høy kvalitet som mulig, og ikke lavere enn minstekrav fastsatt av Justervesenet
* at kompetansen om måleteknikk skal holde et så høyt faglig kvalitetsnivå som mulig innenfor en rimelig ramme for ressursbruken på dette feltet
* at laboratoriefasilitetene og kompetansen skal utnyttes så effektivt som mulig
* at målinger gjort i industri, handel, forskning og forvaltning i Norge er i samsvar med internasjonale avtaler om måleenheter og har nasjonal og internasjonal aksept
* å opprettholde og videreutvikle målenormaler og formidle kalibreringstjenester

## 3.2 Sikre tilliten til at måleresultater som brukes i økonomiske oppgjør, er tilstrekkelig nøyaktige

Det etaten først og fremst skal oppnå på dette området, er:

* at måleredskaper og måleresultater som er underlagt lovpålagt tilsyn, skal være så nøyaktige som mulig – innenfor en rimelig ramme av ressursbruk på dette feltet – og minst så nøyaktige som minstekrav fastsatt av Justervesenet
* at næringslivet skal få relevant informasjon om regelverk og bruk av måleredskaper
* at metodene for å bedre effekten og/eller redusere ressursbruken i eller som følge av tilsynsvirksomheten, blir videreutviklet
* å utnytte mulighetene i avgifts- og gebyrstrukturen slik at det oppnås høyest mulig samfunnsøkonomisk effekt i tilsynsvirksomheten

## 3.3 Sørge for forsvarlig forvaltning og målrettet utvikling av regelverk på måleteknikkområdet

Det etaten først og fremst skal oppnå på dette området, er:

* at norsk regelverksutvikling skal være harmonisert med den internasjonale utviklingen
* at regelverksutviklingen legger til rette for tilstrekkelig nøyaktige målinger, jf. målelovens formålsparagraf

## 3.4 Krav til rapportering

Under mål 1 skal Justervesenet rapportere om:

* kvalitetsmål og kvalitetsnivå for Justervesenet og de utpekte referanselaboratoriene med begrunnelse i målelovens formål
* samarbeid med referanselaboratorier som tar ansvar for sporbarhet på områder som Justervesenet ikke dekker selv
* omfanget av kalibrerings- og måletjenester, herunder tjenester som teknisk kontrollorgan
* hvilke nye kalibreringstilbud som er vurdert og eventuelt etablert, og hvilket samarbeid det er med andre norske aktører på dette feltet
* omfanget av kompetanseoppbygging og -overføring gjennom FoU-virksomhet, kursvirksomhet, rådgivning og øvrig kontakt med næringsliv, offentlige myndigheter og internasjonale fagmiljøer

Under mål 2 skal Justervesenet rapportere om:

* hvilken endring i feilsituasjonen som har skjedd gjennom året, og hvilke konsekvenser feilmålinger og feil antas å ha. Problemområder skal dokumenteres
* hvilke minstekrav til nøyaktighet som fastsettes, med begrunnelse ut fra målelovens formål
* hvilken endring i tilsynsmetoder som gjennomføres, og hvilke resultater dette har gitt eller ventes å gi for feilsituasjonen og tilsynseffektiviteten
* hvilket tilsyn med måleredskaper og måleresultater underlagt lovpålagt kontroll som er utført
* hvilke samfunnsøkonomiske effekter som oppnås som følge av de mulighetene et nytt avgifts- og gebyrsystem gir tilsynsvirksomheten (rapportere i andre tertialrapport samt i årsrapport)

Under mål 3 skal Justervesenet rapportere om:

* hvilke regelverksendringer som er gjennomført gjennom året, herunder harmonisering med internasjonalt regelverk
* fremdrift i pågående utredningsprosjekter
* behov for eventuelle nye utredninger med utgangspunkt i målelovens og edelmetallovens formål
* resultat av evalueringer av gjennomførte regelverksendringer
* opplærings- og andre ICSMS-relaterte aktiviteter samt aktiviteter innen markedsovervåkning av måleinstrumenter

Administrativt skal Justervesenet rapportere om:

* erfaringene og effekten av ny finansieringsmodell - både for næringslivet og i etaten - i tertialrapportene i 2018 og i årsrapporten
* arbeidet med innføring av nytt IKT-system i tertialrapportene i 2018 og i årsrapporten

# 4. Særskilte bestillinger i 2018

Nærings- og fiskeridepartementet mottok september 2017 rapporten *"Funksjonelle krav til mobile applikasjoner som eventuelt kan brukes som alternativer til taksametre."* Rapporten viser at det er mulig å fastsette funksjonelle krav til mobile applikasjoner som kan brukes som alternativer til taksametre. Før et kravsett kan utformes, er det behov for å vurdere avstemme en rekke problemstillinger med berørte myndigheter. Departement ber om at arbeidet følges opp i 2018 ved at det etableres en arbeidsgruppe med representanter fra Justervesenet og relevante myndigheter. Gruppen skal vurdere problemstillingene, og berede grunnen for at et fullstendig kravsett kan utformes.

# 5. Andre forutsetninger og krav

## 5.1 Utvikle tilsynsmetoder

I 2018 skal Justervesenet videreutvikle sine tilsynsmetoder, særlig innenfor områder med høy risiko. Det bør også tas i bruk tilsynsmetoder som oppnår god effekt med redusert ressursbruk, på områder hvor risikoen for feil målinger anses som lav.

## 5.2 Oppgradere IKT-løsninger

Justervesenets evne til effektivt å ivareta sin samfunnsrolle er avhengig av en oppgradering av etatens IKT-løsninger. I 2018 skal Justervesenet prioritere arbeidet med å oppgradere sine IKT-løsninger. Det skal utvikles IKT-verktøy for effektiv saksbehandling og planlegging av tilsyn og tjenester. Samtidig skal dagens arbeidsprosesser gjennomgås, og det skal vurderes om det er andre måter å gjøre oppgavene på.

## 5.3 EMPIR

Justervesenet deltar i EU-programmet EMPIR fram til 2020. En prioritert oppgave er å sørge for at næringslivet og norske forskningsmiljøer får størst mulig nytte av deltakelsen i programmet. Justervesenet skal i den sammenheng informere om hvilke muligheter for deltakelse som finnes i programmet for norsk næringsliv, og arbeide for å trekke med eksterne miljøer i industri, universitetssektoren og andre institutter.

## 5.2 Oppfølging av rapport

Riksrevisjonen har i sine forvaltningsrevisjon av fiskeriforvaltningen i Nordsjøen og Skagerrak pekt på at det er rom for å bedre samarbeidet om kontroll av vekter og veiing av fisk, jf. Dok 3:9 (2016–2017). Justervesenet og Fiskeridirektoratet har de siste årene forsterket samarbeidet. Vi ber om dette samarbeidet forsetter, og utvikles videre i tråd med Riksrevisjonens anbefalinger.

## 5.3 Fellesføring 2018: Arbeidslivskriminalitet

Offentlige oppdragsgivere har som innkjøpere av varer og tjenester et særskilt ansvar for å motvirke arbeidslivskriminalitet. Det forventes at offentlige virksomheter går foran i arbeidet med å fremme et seriøst arbeidsliv. Justervesenet skal ved tildeling av oppdrag og i oppfølging av inngåtte kontrakter sikre at deres leverandører følger lover og regler. Justervesenet skal i årsrapporten redegjøre for resultater fra oppfølging av inngåtte kontrakter og hvordan virksomhetens anskaffelser er innrettet for å gjennomføre dette hensynet. Vi viser også til rundskriv H-8/17 med utdypende informasjon om fellesføringene.

## 5.4 Føring sikkerhet og beredskap

Justervesenet skal ha tilfredsstillende beredskap til å kunne håndtere uønskede hendelser. Nødvendig grunnsikring skal dokumenteres, øves og vedlikeholdes. Det forventes at Justervesenet evaluerer og tar lærdom av øvelser og uønskede hendelser.

Justervesenet skal ha god styring og kontroll med informasjonssikkerheten, som bidrar til beskyttelse av viktige verdier i Justervesenet. Arbeidet må innrettes på en systematisk, målbar og dokumentert måte som en integrert del av virksomhetens øvrige internkontrollrutiner.

Justervesenet skal gjøre rede for arbeidet med beredskap og informasjonssikkerhet i årsrapporten.

## 5.5 Føring mangfold og likestilling

Det er et mål for regjeringen at alle skal ha like muligheter og frihet til å treffe egne valg, uavhengig av kjønn, etnisitet, religion, nedsatt funksjonsevne og seksuell orientering. Offentlige myndigheter har plikt til å fremme likestilling og hindre diskriminering på sitt virkeområde. Det skal tilbys likeverdige tjenester til hele befolkningen. Ansatte bør også gjenspeile mangfoldet i befolkningen.

Departementet understreker at arbeidet for likestilling og mangfold videreføres i 2018, og det skal utarbeides strategier og tiltak på dette området. Arbeidet skal omtales i årsrapporten for 2018 og senere år. Departementet vil følge opp status for virksomhetens arbeid for å fremme likestilling og mangfold i styringsdialogen i løpet av året.

# 6. Budsjettvedtak og fullmakter for 2018

## 6.1 Budsjettvedtak

For Justervesenet er det fattet budsjettvedtak på kappittel 902, 3902 og 5574.

*Utgifter*

|  |  |  |  |  |
| --- | --- | --- | --- | --- |
| *Kap. 902* | *Justervesenet* | | *Saldert*  *2018* | |
| *Post 01* | | Driftsutgifter | | 123 185 000 |
| *Post 21* | | Spesielle driftsutgifter | | 349 000 |
| *Post 45* | | Større utstyrsanskaffelser og vedlikehold | | 8 700 000 |
| *Sum kap. 902* | |  | | 132 234 000 |

*Inntekter*

|  |  |  |
| --- | --- | --- |
| *Kap. 3902* | *Justervesenet* | *Saldert*  *2018* |
| *Post 01* | Gebyrinntekter | 38 924 000 |
| *Post 03* | Inntekter fra salg av tjenester | 16 667 000 |
| *Post 04* | Oppdragsinntekter | 349 000 |
| *Sum kap. 3902* |  | 55 940 000 |

|  |  |  |
| --- | --- | --- |
| *Kap. 5574* | *Sektoravgifter under Nærings- og fiskeridepartementet* | *Saldert*  *2018* |
| *Post 75* | Tilsynsavgift Justervesenet | *46 600 000* |

Justervesenet har ansvar for å planlegge virksomheten i 2018 innenfor de bevilgningsrammer som er gitt i dette brevet (jf. Reglement for økonomistyring i staten § 9 og Bestemmelser om økonomistyring i staten, pkt. 2.2.).

Det følger av § 5 i Stortingets bevilgningsreglement at utgiftsbevilgninger ikke kan overskrides eller brukes til andre formål enn forutsatt av Stortinget, med mindre det er gitt eksplisitt fullmakt om noe annet, jf. punkt 5.2 under.

## 6.2 Budsjettfullmakter

Justervesenet gis fullmakt til å overskride bevilgningen under kap. 902, post 01 mot tilsvarende merinntekter under kap. 3902, post 01 og 03 og under kap. 5574, post 75.

Justervesenet gis fullmakt til å overskride bevilgningen under kap. 902, post 21 mot tilsvarende merinntekter under kap. 3902, post 04.

## Merinntekter som gir grunnlag for overskridelse, skal også dekke merverdiavgift knyt-tet til overskridelse som utgiftsføres på kap. 1633, post 01. Merinntekter og eventuelle mindreinntekter tas med i beregningen av overføring av ubrukt bevilgning til etterfølgende år. Se Finansdepartementets rundskriv R-110 for mer informasjon.

## 6.3 Finansielt rammeverk

Det vises til Bestemmelsene om økonomistyring i staten pkt. 3.4.2. Justervesenet skal føre periodisert virksomhetsregnskap og følge statens regnskapsstandarder (SRS), jf. nærmere retningslinjer i Finansdepartementets rundskriv R-114/2015-2 av 23.11.2015.

## 6.4 Tildeling

I tråd med kravene i § 7 i Reglement for økonomistyring i staten og føringene gitt i dette tildelingsbrevet, blir bevilgningene på kapitlene 902, 3902 og 5574 stilt til disposisjon for Justervesenet.

Med hilsen

Morten Berg (e.f.)

ekspedisjonssjef

Trine S. Lindgren

avdelingsdirektør

*Dokumentet er elektronisk signert og har derfor ikke håndskrevne signaturer.*

Kopi: Riksrevisjonen

# Vedlegg 1: Styringskalenderen for 2018

|  |  |  |
| --- | --- | --- |
| **Måned** | **Dato** | **Aktivitet** |
| **Jan.** | Medio jan. - medio feb. | Avslutning statsregnskap 2017 (jf. eget brev) |
| **Feb.** |  | Avslutning statsregnskap 2017 (jf. eget brev) |
| **Mars** | 1. mars  1. mars  15. mars | Årsrapport 2017  Ev. innspill til revidert budsjett 2018  Budsjettforslag 2019 |
| **April** | 17. april  20. april  20. april | Etatsstyringsmøte vår  Risikovurdering  Status økonomi per 31. mars |
| **Mai** |  |  |
| **Juni** |  | Kontraktssamtale med virksomhetsleder |
| **Juli** |  |  |
| **Aug.** |  |  |
| **Sept.** | 20. sept.  20. sept. | Risikovurdering  Status økonomi per 31.aug., og ev. innspill til endringsproposisjon høstsesjon 2018 |
| **Okt.** | okt. - nov.  30. okt. | Dialog om tildelingsbrev for 2019  Etatsstyringsmøte høst |
| **Nov.** | 1. nov. | Evt. innspill til store satsinger 2020 |
| **Des.** | 31. des. | Tildelingsbrev for 2019 |

Nærmere informasjon om format og innhold i de ulike leveransene i styringskalenderen for virksomheter under Nærings- og fiskeridepartementet finnes på regjeringen.no:

<https://www.regjeringen.no/no/dokument/dep/nfd/tildelingsbrev-og-arsrapporter/tildelingsbrev-/id2571433/>

# Vedlegg 2: Fullmakter 2018

## Fullmakter i henhold til bevilgningsreglementet

Bevilgningsreglementet har bestemmelser om unntak fra de hovedprinsipper som reglementet ellers er basert på. Vilkår for bruk av unntaksbestemmelsene er redegjort for i Finansdepartementets (FIN) rundskriv R-110, sist oppdatert 13.01.2017. Det vises også til veileder for statlig budsjettarbeid utgitt av FIN (R-0634 B), som forklarer budsjett­fullmaktene nærmere.

NFD delegerer med dette følgende fullmakter til Justervesenet for 2017, med de utdypende vilkår som er fastsatt i FINs rundskriv R-110, jf. punktene 2.2 – 2.6:

* Fullmakt til nettobudsjettering ved utskifting av utstyr med inntil 5 prosent av bevilgningen på den aktuelle posten.
* Fullmakt til å inngå leieavtaler og avtaler om kjøp av tjenester ut over budsjettåret, forutsatt at eventuelle avtaler inngås innenfor rammen av Instruks om håndtering av bygge- og leiesaker i statlig sivil sektor, fastsatt 20. januar 2012 og sist endret 29. mai 2015.
* Fullmakt til å overskride investeringsbevilgninger mot tilsvarende innsparing under driftsbevilgninger under samme budsjettkapittel, begrenset til 5 prosent av bevilgningen under post 01.
* Fullmakt til å overskride driftsbevilgninger til investeringsformål med inntil 5 prosent av bevilgningen på den aktuelle posten mot tilsvarende innsparing i de neste fem budsjettårene.

Departementet tar forbehold om at fullmaktene kan inndras dersom de ikke benyttes i overensstemmelse med kravene i rundskriv R-110. Det bes om særskilt rapportering om utnyttelsen av hver enkelt fullmakt i forklaringene til statsregnskapet.

**Administrative fullmakter**

Det vises til følgende:

* NHDs brev av 19.11.04 om godkjenning og virkningstidspunkt 17.11.04 for Justervesenets reviderte personalreglement.
* NHDs brev av 30.01.02 om delegering av fullmakt i forbindelse med erstatning ved skade på eller tap av private eiendeler i forbindelse med tjenesten.
* NHDs brev av 06.06.02 om delegering av fullmakt vedrørende kompensasjon for arbeids- og reisetid for tjenestereiser i utlandet.
* NHDs brev av 10.03.05 om delegering av administrative bestemmelser i forbindelse med teletjenester, flytting til utlandet, oppholdsgodtgjøring mv. til deltakere ved kortvarige kurs, konferanser mv. og ansvar og garanti for statens oppkrevere og regnskapsførere.

1. Hovedinstruksen er tilgjengelig på regjeringen.no sammen med tildelingsbrevet. [↑](#footnote-ref-1)